Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Koncepcia

# Informácie o typoch zálohovania

Cenné údaje môžete zálohovať pomocou funkcie Zálohovanie a obnovenie systému Windows.
Nižšie nájdete niekoľko typov zálohovania, ktoré splnia vaše požiadavky.

### Zálohovanie súborov

Môžete vybrať priečinky a súbory uložené v počítači VAIO a zálohovať ich na disk DVD alebo externý pevný disk. Podrobné informácie o zálohovaní údajov nájdete na lokalite Pomoc a technická podpora pre systém Windows.

### Zálohovanie obrazov systému

Môžete vytvoriť záložnú kópiu celého systému počítača VAIO. Ak raz vstavané úložné zariadenie alebo počítač prestane fungovať, môžete pomocou obrazu systému obnoviť nastavenia počítača, ktoré platili v čase zálohovania.
Na vytvorenie obrazu systému potrebujete voliteľný pevný disk naformátovaný vo formáte NTFS. Obraz systému môžete zálohovať aj na optické disky, napríklad Blu-ray Disc alebo DVD.
Podrobné informácie o vytvorení obrazu systému nájdete na lokalite Pomoc a technická podpora pre systém Windows.

### Bod obnovenia

Po inštalácii nového softvéru alebo zmene nastavení systému Windows sa môžu vyskytnúť problémy s počítačom VAIO (napríklad pomalé reakcie, nemožnosť spustiť softvér a pod.).
Pred takouto inštaláciou alebo zmenou nastavení môžete vytvoriť bod obnovenia a v prípade problémov obnoviť predchádzajúci stav systému. Podrobné informácie o bode obnovenia nájdete v časti Vytvorenie bodu obnovenia. [Detaily]
Poznámka

- Za žiadnych okolností vrátane zlyhania počítača VAIO neobnovíme pôvodný stav počítača ani vás neodškodníme za žiadne stratené ani poškodené údaje.

- Médiá obnovenia vytvorte hneď po zakúpení počítača VAIO. Ak dôjde k poruche počítača a nemôžete používať operačný systém Windows, môžete údaje zálohovať pomocou zálohovacieho nástroja na médiách obnovenia.
  Informácie o vytvorení médií obnovenia nájdete v časti Vytváranie médií obnovenia. [Detaily]

Rada

- Ak počítač VAIO nie je vybavený diskovou jednotkou, pred zálohovaním musíte k počítaču pripojiť externý pevný disk alebo jednotku DVD, prípadne zmenou veľkosti oblasti disku C: vytvoriť ďalšiu oblasť disku. [Detaily]

Súvisiaca téma
Informácie o zálohovaní
Zálohovanie údajov, ak nemožno spustiť systém Windows
Obnovenie údajov pomocou nástroja VAIO Nástroj na obnovu údajov (VAIO Data Restore Tool)
Vytvorenie bodu obnovenia
Obnovenie systémových súborov pomocou bodu obnovenia, ak nemožno spustiť systém Windows