Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Najčastejšie otázky

#### Čo robiť, ak počítač VAIO nedokáže rozpoznať zariadenie USB?

- Skontrolujte, či je zariadenie USB zapnuté a či používa vlastný zdroj napájania.

- Ak používate digitálny fotoaparát, skontrolujte, či je batéria nabitá.

- Ak používate tlačiareň, skontrolujte, či je napájací kábel správne zapojený do sieťovej zásuvky.

- Skôr ako zariadenie USB pripojíte, možno budete musieť nainštalovať ovládač rozhrania USB. Ďalšie informácie nájdete v príručke dodanej so zariadením USB.

- Skúste použiť inú zásuvku USB na počítači VAIO. Ovládač USB sa mohol nainštalovať pre konkrétnu zásuvku, ktorú ste použili pri prvom pripojení zariadenia.

- Rozbočovače USB môžu spôsobiť, že zariadenie USB nebude fungovať z dôvodu chyby distribúcie napájania. Odporúčame pripojiť zariadenie priamo k počítaču VAIO bez rozbočovača.