Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Referenčné informácie

# Poznámky k používaniu batérie

Pred používaním batérie si prečítajte nasledujúce opatrenia týkajúce sa správneho používania.

## Informácie o batérii

- Dodaná batéria je navrhnutá výslovne pre počítač VAIO.

- Používajte iba dodanú batériu alebo voliteľnú batériu určenú spoločnosťou Sony, aby ste neohrozili svoju bezpečnosť.

- Z bezpečnostných dôvodov sa môže nabíjanie batérie pri vyšších alebo nižších teplotách pozastaviť.

- Keď je počítač VAIO pripojený k sieťovej zásuvke pomocou sieťového adaptéra, napája sa zo siete, aj keď je vložená batéria.

- Dodaná batéria nie je v momente dodávky úplne nabitá.

- Keď sa batéria používa alebo nabíja, v jej vnútri sa vytvára teplo. Ide o normálny jav, ktorého sa netreba obávať.

- Počítač VAIO nepoužívajte bez vloženia batérie, pretože sa môže pokaziť.

## Vybíjanie batérie

Batéria sa po nabití postupne vybíja, dokonca aj keď sa nepoužíva. Ak batériu nebudete dlhší čas používať, môže sa úplne vybiť. Pred používaním sa odporúča batériu opätovne nabiť.

## Výdrž batérie

Výdrž batérie závisí od spôsobu používania a nastavení.

## Opotrebovanie a výmena batérie

- Batéria je spotrebný materiál. Počas jednotlivých cyklov nabíjania a vybíjania sa jej kapacita postupne znižuje. V dôsledku toho sa výdrž batérie skráti, aj keď je úplne nabitá, až napokon dosiahne koniec svojej životnosti. Ak sa výdrž batérie skráti, skontrolujte jej stav a vymeňte ju za novú batériu určenú spoločnosťou Sony.

- Ak sa po úplnom nabití batéria veľmi rýchlo vybíja alebo ak dosiahne koniec svojej životnosti, vymeňte ju za novú.

## Používanie režimu nízkej spotreby

Ak sa batéria vybije v režime spánku, stratíte všetky údaje, ktoré ste neuložili, kým počítač VAIO prešiel do režimu spánku. Tieto údaje nemožno obnoviť. Skôr než počítač uvediete do režimu spánku, uložte všetky údaje.
V režime dlhodobého spánku sa všetky údaje a stav (napríklad umiestnenie a veľkosť okien a pod.) uložia vo vstavanom úložnom zariadení, takže po vybití batérie nestratíte žiadne údaje. Ak počítač nemôžete dlhší čas pripojiť k sieťovému napájaciemu zdroju, uveďte ho do režimu dlhodobého spánku.

## Keď sa batéria blíži úplnému vybitiu

- Ak sa batéria vybije počas vašej neprítomnosti, počítač sa prestane napájať a stratíte všetky údaje, s ktorými pracujete. Kým sa počítač VAIO napája z batérie, často ukladajte údaje a v prípade potreby uveďte počítač do režimu dlhodobého spánku.

Súvisiaca téma
Poznámky k používaniu napájacieho zdroja