Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Úloha

# Komunikácia s iným zariadením BLUETOOTH(R), napríklad myšou <modely vybavené funkciou BLUETOOTH>

K počítaču VAIO môžete pripojiť zariadenia BLUETOOTH.
Podrobnosti o komunikácii prostredníctvom pripojenia BLUETOOTH nájdete v časti Informácie o funkcii BLUETOOTH (modely vybavené funkciou BLUETOOTH). [Detaily]

1. Nastavte prepínač WIRELESS [Detaily] do polohy ON.

1. Kliknite na tlačidlo (Štart) a položky Všetky programy a VAIO Smart Network alebo kliknite na ikonu (ikona aplikácie VAIO Smart Network) v oblasti oznámení pracovnej plochy.

1. Skontrolujte, či je v okne aplikácie VAIO Smart Network prepínač vedľa položky BLUETOOTH nastavený na hodnotu On.

Ak je nastavená na možnosť Off, kliknutím nastavte možnosť On.
Rada

- Ak počítač VAIO podporuje štandard BLUETOOTH Core Specification Version 3.0 + HS a chcete ho používať, nastavte na možnosť On aj prepínač vedľa položky Wireless LAN.

- Skontrolujte, či na počítači VAIO svieti indikátor WIRELESS.

1. Kliknite na tlačidlo (Štart) a položku Zariadenia a tlačiarne.

1. Ak pripájate myš BLUETOOTH, zapnite ju a stlačte tlačidlo na pripojenie myši.

Rada

- Postup prípravy zariadenia na pripojenie nájdete v príručke dodanej so zariadením BLUETOOTH.

1. Kliknite na položku Pridať zariadenie.

Počítač VAIO vyhľadá zariadenia a zobrazí ich zoznam. Podľa pokynov na obrazovke zaregistrujte svoje zariadenie.
Poznámka

- V závislosti od zariadenia BLUETOOTH môže určitý čas trvať, kým ho počítač VAIO vyhľadá. Ak sa zariadenie nezobrazí v zozname, zopakujte postup prípravy zariadenia na pripojenie (napríklad stlačením tlačidla na pripojenie).

- Postup vytvorenia pripojenia sa môže líšiť v závislosti od zariadenia BLUETOOTH. Postup nájdete v príručke dodanej so zariadením.

Rada

- Ak pripájate myš BLUETOOTH, vyberte ju zo zoznamu zariadení a kliknite na tlačidlo Ďalej. Ak sa zobrazí okno Výber možnosti párovania, vyberte položku Párovať bez použitia kódu a kliknite na tlačidlo Ďalej. Pomocou vybratej myši zatvorte okno kliknutím na tlačidlo Zavrieť.

- Ak chcete získať podrobné informácie o úkonoch, kliknutím na tlačidlo (Štart) a položku Pomoc a technická podpora získajte prístup k lokalite Pomoc a technická podpora pre systém Windows a vo vyhľadávacom poli zadajte text „BLUETOOTH“.

- Ak zariadenie BLUETOOTH vyžaduje overenie, aby sa mohlo vytvoriť pripojenie, zobrazí sa okno na zadanie prístupového kľúča. Ak chcete prístupový kľúč zdieľať medzi zariadením BLUETOOTH a počítačom VAIO, postupujte podľa pokynov na obrazovke. Ak sa nechcete pripojiť, kliknite v okne na tlačidlo Zrušiť.
  Prístupový kľúč je tajné číslo zadávané používateľom pri overovaní, ktoré umožňuje vzájomnú komunikáciu dvoch zariadení BLUETOOTH. Ak chcete umožniť vzájomnú komunikáciu zariadení, zadajte ten istý alfanumerický reťazec (rozlišujú sa malé a veľké písmená) v obidvoch zariadeniach. Prístupový kľúč môžete zmeniť pri každom overovaní za predpokladu, že pri overovaní zadáte ten istý prístupový kľúč v oboch zariadeniach. Podrobné informácie o prístupovom kľúči zariadenia BLUETOOTH nájdete v príručke dodanej so zariadením. Ak sa určitý čas nezadá žiaden prístupový kľúč BLUETOOTH, pripojenie sa ukončí z bezpečnostných dôvodov. V takom prípade to skúste znova.

Súvisiaca téma
Informácie o funkcii BLUETOOTH(R) <modely vybavené funkciou BLUETOOTH>
Zastavenie komunikácie prostredníctvom pripojenia BLUETOOTH(R) <modely vybavené funkciou BLUETOOTH>
Poznámky k používaniu funkcie BLUETOOTH(R) <modely vybavené funkciou BLUETOOTH>
Informácie o zabezpečení funkcie BLUETOOTH(R) <modely vybavené funkciou BLUETOOTH>