Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Úloha

# Používanie režimu spánku

V režime spánku sa všetky nepotrebné zariadenia počítača VAIO vypnú, niektoré zariadenia však ostanú zapnuté, aby sa zachoval prevádzkový stav počítača vrátane údajov, s ktorými pracujete. Režim spánku je užitočný napríklad v prípade, že si chcete dopriať krátky odpočinok.
Kým je počítač VAIO v tomto režime, indikátor napájania pomaly bliká oranžovou farbou. Keď sa počítač napája z batérie a od uvedenia do režimu spánku uplynie určitý čas, pri predvolenom nastavení počítač prejde do režimu dlhodobého spánku.

## Aktivovanie režimu spánku

1. Kliknite na tlačidlo (Štart), šípku vedľa tlačidla Vypnúť a položku Uspať.

Rada

- Počítač VAIO sa uvedie do režimu spánku aj po vykonaní nasledujúcich úkonov.

- Stlačte vypínač (pri predvolenom nastavení).
  Ak vypínač stlačíte a podržíte viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

## Návrat do štandardného režimu

1. Stlačte ktorýkoľvek kláves na klávesnici.

Poznámka

- Ak počítač VAIO zamýšľate dlhšie nepoužívať a nechať ho odpojený od sieťového napájacieho zdroja, uveďte počítač do režimu dlhodobého spánku alebo ho vypnite.

Rada

- Počítač VAIO sa z režimu spánku prebudí do štandardného režimu aj po vykonaní nasledujúcich úkonov.

- Stlačte vypínač.
  Ak vypínač stlačíte a podržíte viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

- Keď sa počítač VAIO napája zo siete, pri predvolenom nastavení automaticky prejde do režimu spánku približne po 30 minútach nečinnosti.

Súvisiaca téma
Informácie o režime nízkej spotreby
Používanie režimu dlhodobého spánku
Poznámky k používaniu napájacieho zdroja
Poznámky k režimu spánku
Predĺženie výdrže batérie