Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Najčastejšie otázky

#### Čo robiť, ak nemôžem dokončiť obnovenie?

- Od počítača VAIO odpojte všetky nepotrebné externé zariadenia.

- Vyskúšajte nasledujúce návrhy:

- Skontrolujte stav médií obnovenia. Ak používate optické disky, skontrolujte, či nie sú znečistené alebo poškodené. Ak sú disky znečistené, vyčistite ich a skúste nastavenia počítača VAIO obnoviť znova.

- Ak nastavenia počítača VAIO nemôžete obnoviť z oblasti na obnovenie, reštartujte ho a znova ho obnovte z oblasti na obnovenie alebo použite médium obnovenia.

- Ak nastavenia počítača VAIO nemôžete obnoviť pomocou disku USB flash, pripojte disk k inej zásuvke USB na počítači a skúste nastavenia počítača obnoviť znova.

- Ak problém pretrváva, ďalšiu pomoc vyhľadajte na webovej lokalite technickej podpory počítačov VAIO online.