Príručka používateľa počítača VAIO Typový rad VPCEH3/VPCEJ3/VPCEK3/VPCEL3

Referenčné informácie

# Informácie o bezpečnosti

Podrobné informácie o bezpečnosti nájdete v dodanej príručke zaoberajúcej sa bezpečnosťou.

## Počítač

- Ak na počítač VAIO spadne tvrdý predmet alebo sa naň vyleje akákoľvek tekutina, počítač vypnite, odpojte od sieťovej zásuvky a vyberte batériu. Pred ďalším používaním počítača môže byť potrebná kontrola kvalifikovaným personálom.

- Používajte iba uvedené periférne zariadenia a prepojovacie káble.

- Malé časti, napríklad médiá „Memory Stick“ a redukcie na médiá „Memory Stick“, skladujte mimo dosahu detí. Hrozí nebezpečenstvo prehltnutia.

- Teplota vrchnej alebo spodnej časti počítača VAIO, sieťového adaptéra a batérie sa môže zvýšiť v dôsledku záťaže procesora alebo elektrického prúdu vytváraného počas nabíjania batérie. Ide o normálny jav, ktorý neznamená poruchu. Množstvo vytvoreného tepla sa líši v závislosti od používaných externých zariadení alebo softvéru.

- Ak sa počítač VAIO alebo sieťový adaptér nadmerne zohreje, vypnite počítač, odpojte sieťový adaptér, vyberte batériu a obráťte sa na autorizované servisné stredisko alebo stredisko technickej podpory spoločnosti Sony.

## Napájací zdroj

- Na napájací kábel neukladajte ťažké predmety, aby nedošlo k požiaru.

- Napájací kábel vyťahujte zo sieťovej zásuvky za zástrčku. Nikdy neťahajte za samotný kábel.

- Nepoužívajte narezané ani poškodené prepojovacie káble.

- Ak zamýšľate počítač VAIO dlhšie nepoužívať, odpojte ho od sieťovej zásuvky.

- Ak počítač VAIO nepoužívate dlhší čas, vyberte z neho batériu, aby ste predišli jej poškodeniu.

## Slúchadlá

- Slúchadlá nepoužívajte pri šoférovaní, bicyklovaní ani riadení akéhokoľvek motorového vozidla. Predstavuje to bezpečnostné riziko a v niektorých oblastiach je to nezákonné. Prehrávanie hlasnej hudby môže byť nebezpečné aj pri chôdzi, osobitne na priechodoch pre chodcov.

- Vyhýbajte sa používaniu slúchadiel pri vysokej hlasitosti. Špecialisti na sluch neodporúčajú dlhodobé súvislé počúvanie hlasných zvukov. Ak pociťujete zvonenie v ušiach, znížte hlasitosť alebo slúchadlá prestaňte používať.